alexandrainst/scandi-wiki huggingface dataset:
Sømna

Sømna (sørsamisk: Sïebne) er en kommune på Helgeland i Nordland. Den grenser i nord og øst mot Brønnøy, og i sør mot Bindal. Viktige næringsveier er jordbruk, skogbruk og fiske samt offentlig tjenesteyting. Nord-Norges største meieri ligger i kommunen. Fylkesvei 17 Kystriksveien passerer fra Brønnøy i nord over Nordstraumen bru gjennom kommunen til Bindal i sør via fergeforbindelsen Vennesund-Holm (20 min) drevet av ruteselskapet TTS.

Sømna kommune er vennskapskommune med Choczewo i Pommerske voivodskap.

Geografi
Størstedelen av kommunen ligger sør på Sømnahalvøya. I tillegg består kommunen av en del mindre øyer og holmer med Kvaløya som den største øya. Jordsmonnet i kommunen er godt, noe som gjør at det er lett å drive jordbruk. De største bygdene i kommunen er Vik, Berg, Dalbotn og Sund.

Amundsgjerdlia naturreservat og Bøpøla naturreservat ligger i kommunen.

Historie
Arkeologiske utgravninger viser at Sømna har vært bosatt fra eldre jernalder og frem til i dag. På slutten av middelalderen ble Sømna (Sør-Sømn) skilt ut som egen fjerding under Alstahaugsysla. Etter Formannskapslovene kom i 1837 var kommunen en del av Brønnøy herred. Under navnet Vik ble sognet skilt ut som eget herred i 1900, som endret navn til Sømna i 1940. Fra 1964 til 1977 var kommunen igjen en del av Brønnøy. Den nye Sømna kommune fra 1977 omfatter et noe mindre område enn den tidligere Sømna kommune før 1964, ettersom bygden Hongset og tilliggende områder ble værende i Brønnøy kommune.

Kultur
Sømna Bygdetun ligger på Vik. Kommunen er med i Fotefar mot Nord og ble i 1993 også med i Skulpturlandskap Nordland med skulpturen «Hai-Ku-Badekar» av den irske kunstneren Dorothy Cross. Skulpturen ligger like ved Vennesund.

Politikk

Kommunestyrevalget 2019

Idrett 
Sømna Idrettslag som er en sammenslåing av Berg Idrettslag, Vik Idrettslag og Sportsklubben Gli.

Kjente personer fra Sømna kommune
 Sivert Andreas Nielsen (1823-1904), stortingsrepresentant (V) 1859-1897, stortingspresident, ordfører I Brønnøy 
Dag Skogheim (1928-2015), forfatter og kulturarbeider
Sigmund Grønmo (f. 1947) professor emeritus i sosiologi, rektor ved UiB 2005-2013

Referanser

Eksterne lenker
  Sømna kommune
 Kommunefakta Sømna kommune - Statistisk sentralbyrå
 Sømna - Store norske leksikon
 Visit Helgeland - Sømna
 Visit Sømna - turistinformasjon
Tjeldsund

Tjeldsund (nordsamisk: Dielddanuorri) er en kommune i Troms og Finnmark fylke i Norge med Evenskjer som administrasjonssted. Tjeldsund var fra 1909 til 2019 en kommune i distriktet Ofoten i Nordland med Hol som administrasjonssted.

Historie 
Den tidligere kommunen Tjeldsund ble opprettet 1. januar 1909 ved at Lødingen kommune ble delt i de to kommunene Lødingen og Tjeldsund. Den 1. januar 2020 ble Tjeldsund slått sammen med Skånland i Troms. Den nye kommunen fikk navnet Tjeldsund og ble lagt til det nye fylket Troms og Finnmark. Kommunen ble innlemmet i forvaltningsområdet for samisk språk 1. juli 2020.

Geografi
Kommunen ligger ved Tjeldsundet og er geografisk delt i tre deler:
 På sørøstre del av Hinnøya, der den i nord grenser mot Harstad kommune i Troms og i sør mot Lødingen kommune. 
 Omfatter hele Tjeldøya. 
 I øst på deler av fastlandet med tidligere Skånland kommune.

Tjeldsundbrua ligger i Harstad og i Tjeldsund og bidrar til å binde sammen de delene av Tjeldsund kommune som ligger på fastlandet og på Hinnøya. Det er også båtforbindelse mellom Hov ved Hol på Tjeldøya og Smiberget ved Sæter på Hinnøysiden.

Høyeste punkt er Skittendalstinden (1305,9 moh.) i tidligere Skånland kommune.

Politikk

Kommunestyrevalget 2019

Næringsliv

Tjeldsund har tre store offentlige arbeidsplasser; Ramsund orlogsstasjon, Tjeldsund kommune og Norges brannskole. Det finnes også en del småindustri, gårdsbruk, fiske, bank, transport og servering.

Lokale områder

Kongsvik
Sæter
Fjelldal
Ramsund
Tjeldøya

Referanser

Eksterne lenker
 Tjeldsund kommunes offisielle hjemmeside
 Kultur i Tjeldsund på kart fra Kulturnett.no
 Tjeldsund Lokalhistorielag
Træna

Træna er en kommune og en øygruppe på Helgeland i Nordland fylke, Norge.

Træna har 453 innbyggere. Herav bor ca. 400 på Husøy og ca. 55 i Selvær. Resten fordeler seg på øyene Sanna, Sørsandøya. En person fra Træna kalles trænværing.

Trænas areal er 15,2 km². Sanna er den største øya, og på den finnes karakteristiske Trænstaven og andre fjell. Den førstnevnte er Trænas høyeste punkt, 338 meter over havet.

Hovednæringsveien i kommunen er fiske, både kystfiske, havfiske, oppdrett, salting/frysing og foredling. Hjørnesteinsbedriften er Pelagia og Modolv Sjøset AS, som i høysesongen sysselsetter over 100 personer tilsammen. Andre arbeidsplasser er kommunal sektor og Forsvarets radarstasjon. Trænafestivalen er en viktig inntektskilde.

Navn og våpen 
Navnet Træna kommer fra gammelnorsk Þriðn/Þriðna, av þrír, tre (3), som viser til fjellene Mjåtind, Breitind og Trænstaven. Det gamle navnet forekommer blant annet i Den yngre Edda (ca. 1220) av Snorre Sturlason og i Aslak Bolts jordebok (1432).

Våpenskjoldet til Træna, tatt i bruk i 1987, er tre gullfargede (forhistoriske) angler eller fiskekroker på rød bunn. Kroken viser til et oldtidsfunn på Sanna.

Historie 
I den siste istida var Træna nesten helt dekket av ismasser.

Bosetning 
 Husøy
 Selvær
 Sanna
 Sørsandøya
 Nordsandøya

Rosskjærholmen, Langskjæret, Dørværøya og Sørholmen har bebyggelse, men ingen fast bosetning.

Næringsliv og samfunn 
Næringslivet i Træna består stort sett av fiske og relatert industri. Hjørnesteinsbedriften er Modolv Sjøset AS. Kommunal sektor og andre offentlige tjenester står for flere arbeidsplasser. Forsvaret har en radarstasjon på Saufjellet på Sanna.

Træna har to skoler, Husøy skole og Selvær skole. 

Træna har vært nevnt som mulig lokasjon for en signalforsterker for en fiberkabel fra Europa til Japan som planlegges lagt gjennom nordøstpassasjen.

Træna er kjent for den årlige Trænafestivalen. Den arrangeres i juli og tiltrekker seg over 2.000 tilreisende hvert år.

Kultur 
Kommunens tusenårssted er Trænahallen. Grunnsteinen til hallen ble lagt ned i 2001 og grunnsteinsskrinet, med all informasjon om bygget, ble innviet nyttårsaften 1999. Hallen ble innviet 9. august 2002. Den er 1 100 m² og har blant annet håndballbane, skytebane, serviceanlegg, storkjøkken, kafé og bibliotek.

Se også 
 Kommunestyrevalg i Træna

Eksterne lenker 
  Træna kommune
 Træna - Store norske leksikon
 Kommunefakta Træna - Statistisk sentralbyrå 
 Øya Træna på  Helgelandskysten - visitnorway.no
 Træna - turistinformasjon - visithelgeland.no
 Trænafestivalens hjemmeside
 Turside - med informasjon og bilder fra Husøya, Træna
 Turside - med informasjon og bilder fra Sanna, Træna
 Turside - med informasjon og bilder fra Selvær, Træna

 
Fergesteder i Nordland
Vevelstad

Vevelstad er en kommune på Helgeland i Nordland. Den grenser i nord mot Alstahaug, i øst mot Vefsn, i sør mot Brønnøy, og i vest over havet mot Vega. Næringsveiene er hovedsakelig jordbruk, fiske, fiskeforedling og treforedling. Kystriksveien passerer gjennom kommunen.  I Vevelstad står også Vevelstad kirke som er en vakker trekirke fra 1796.

Geografi
Kommunen består hovedsakelig av fastland, hvor Vistenfjorden går langt innover i kommunen.  Den største øya i kommunen er Hamnøya, og høyeste topp er Vistkjerringa på grensa mot Vefsn. Av vann i kommunen nevnes Søre Vistvatnet, og ved siden av Esøya ligger holmen Vomma.

Historie
Helleristninger i Vistnesdalen viser at kommunen har vært bebodd siden steinalderen.

Kultur
Kommunen var deltaker i Skulpturlandskap Nordland med skulpturen «Opus for himmel og jord» av Oddvar I. N. Daren. Vevelstad Bygdetun er en del av Helgeland Museum.

Tusenårssted
Vevelstad kommunes Tusenårssted er bygdetunet med omliggende område. Statstilskuddet ble brukt til opprusting og markering i dette området.

Tusenårsstedet er markert med en bronseplate festet på en minnestein reist på Aursletta til minne om krigsofrene fra Visten. Minnesteinen ble avduket i forbindelse med den kommunale tusenårsmarkeringen 22. juli 2000. Steinen har fått følgende inskripsjon:

Til minne om fjordbygdas 7 sønnersom gav sitt liv for Norges frihet
1942 – 1944

Videre ble det reist en tusenårsstein på Tusenårsstedet med inskripsjonen «Tusenårssteinen». Steinens bakside er disponert til mindre plater med tanke på større og mindre begivenheter i årene fremover.

Det ble plantet tusenårstrær i alle kretser.

Politikk

Kommunestyrevalget 2019

Referanser

Eksterne lenker 
  Vevelstad kommune
 Kommunefakta Vevelstad - Statistisk sentalbyrå 
 Vevelstad - Store norske leksikon
 Visit Helgeland - Vevelstad og Vistenfjorden 
 Visit Vevelstad - turistinformasjon
 Kystriksveien - Vevelstad
 Visthus Rorbucamping
Dovre

Dovre er en kommune i Gudbrandsdalen i Innlandet fylke. Den grenser i nord til Oppdal (Trøndelag), i øst til Folldal, i sør til Sel og Vågå, og i vest til Lesja. Store deler av kommunen ligger høyt over havet og inkluderer Snøhetta og nordlige deler av Rondane. De fleste innbyggerne bor på Dovre, Dombås, Hjerkinn og på Dovreskogen.

På trafikknutepunktet Dombås møtes Dovrebanen og Raumabanen, i tillegg til hovedveiene E6 og E136.

Geografi

Kommunen er kjent for et rikt plante- og dyreliv, kanskje spesielt moskusen som også er avbildet i kommunevåpenet. Det er også bestander av villrein og jerv i kommunen. Deler av kommunen inngår
i tre nasjonalparker: Dovrefjell-Sunndalsfjella nasjonalpark, Rondane nasjonalpark og Dovre nasjonalpark.

Klima
Dovre har innlandsklima med lite nedbør, kalde vintrer og relativt kjølige somrer, grunnet kommunens høyde over havet. Det er betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

Kultur

Kommunevåpen
Moskusen er et sentralt symbol for kommunen, og inngår i kommunevåpenet. Den representerer styrke, stolthet og stahet, som også kjennertegner en dovring.

Severdigheter 
Dovre kommune har mange severdigheter, blant annet fjellområdet Snøhetta, ferdselsvegene  Pilegrimsleden og Vårstigen, og Tofte kongsgård, omtalt i Snorre og tidligere skysstasjon rundt 10 km sørøst for Dombås. Utsiktspaviljongen «Viewpoint Snøhetta» på Hjerkinn er tegnet av Snøhetta arkitektkontor. Skulpturen Mental genbank av Per Inge Bjørlo ligger på Hjerkinn, og er en del av Skulpturstopp.

Kommunens tusenårssted er Dombås Kino og Kulturhus.

Dialekt

Politikk

Kommunestyrevalget 2019

Kjente dovringer
Ole Hjellemo, komponist
Ragnar Solberg, dikter som bodde på Fokstua
Vegard Vigerust, forfatter
Anita Killi, animatør og filmskaper bosatt i Dovre
Børt-Erik Thoresen, sanger og fjernsynsmann
Eli Hagen, ektefelle til Carl I. Hagen
Gunder Bentdal, ordfører, politiker og motstandsmann
Marcus Kleveland, snowboardkjører
Johanne Killi, freestylekjører

Referanser

Eksterne lenker
 Dovre kommune – offisiell hjemmeside
 Turforslag til Dovrefjell på DNT og NRKs nettsted ut.no 
 Informasjon om Gudbrandsdalen
 Kultur i Dovre på kart fra Kulturnett.no
 Skulpturstopp
Etnedal

Etnedal er en kommune i Innlandet fylke. Den grenser i øst mot Nordre Land, i sør mot Sør-Aurdal, og mot vest og nord mot Nord-Aurdal.

Kommunen er den østligste i landskapet Valdres. Etnedal ble opprettet som en egen kommune og prestegjeld i 1894, da Bruflat sokn i Sør-Aurdal og Nord-Etnedal sokn i Nord-Aurdal ble slått sammen til nye Etnedal herredskommune. Etter mange år med befolkningsnedgang, har kommunen de siste ti årene klart å stabilisere folketallet. Med sine  innbyggere (per 1. januar 2021) er Etnedal Innlandets nest minste kommune, etter Engerdal i Østerdalen.

Geografi 
Elva Etna renner fra innsjøen Etnsenn nord i kommunen, forbi Bruflat, før den passerer Lunde bru, Høljerast bru og helleristningene ved Møllerstufossen og renner ut nord i Randsfjorden. Elva er ikke regulert.

Politikk

Kommunestyrevalget 2019

Kommunestyrevalget 2015

Tusenårssted 
Kommunens tusenårssted er kommunesenteret Bruflat. Her er det anlagt en park ved omsorgsboligene.

Severdigheter 
 Lunde bru, som er gjengitt på kommunevåpenet. Den er Nord-Europas lengste steinhvelvsbru, og ble bygd i 1829 som en del av den gamle kongsveien til Bergen. I 1992 ble en del av denne veien oppusset, den er nå i bruk som natursti og turvei.
 Høljarast bru, krigsminnesmerke.
 Bruflat kirke, korskirke fra 1750.

Kjente personer fra Etnedal 
 Sigurd Lybeck (1895–1975), skaper av Jens von Bustenskjold og forfatter av fortellinger om livet i Oladalen
 Iacob D. Sømme (1898–1944), motstandsmann
 Casper Oimoen (1906–1995), norskamerikansk skihopper
 Arne & Carlos, Designerduo bosatt på den nedlagte Tonsåsen stasjon

Referanser

Litteratur

Eksterne lenker 
 Kultur i Etnedal på kart fra Kulturnett.no
 Etnedal Historielag
 Lenningen Fjellstue
 Gamlestølen
Lesja

Lesja er en kommune i Innlandet fylke og omfatter øvre del av Gudbrandsdalen. Den grenser i nord til Molde, Sunndal og Oppdal, i øst til Dovre, i sør til Vågå og Lom, i sør og vest til Skjåk, og i vest til Rauma.

Geografi
De fleste innbyggerne bor i Lesja, Lora, Lesjaverk, Lesjaskog og på Bjorli.

Størsteparten (82 %) av kommunen ligger over 900 moh. Bebyggelsen ligger i hovedsak på 500 til 650 meters høyde langs Raumabanen og E136.

Kommunens hovednæring er landbruk. Nær 30 % av de yrkesaktive i kommunen jobber innen jordbruk.

Vassdrag
Gudbrandsdalslågen renner østover gjennom Lesja og har utspring i Lesjaskogsvatnet, som også er utspring for Rauma, som renner vestover til Åndalsnes.

Lesjavatna var grunne vann øst og vest for kirken. De ble tappet ned på 1800-tallet og bunnen som ble blottlagt, Lesjaleirene, ble etterhvert dyrket opp.

Klima
Lesja har innlandsklima med lite nedbør, kalde vintrer, relativt varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

Lesja innehar kulderekorden for tidligere Oppland fylke. På Lesjaskog ble det målt −45,0 grader 6. januar 1982.

Politikk

Kommunestyrevalget 2019

Kommunestyrevalget 2015

Tusenårssted

Kommunens tusenårssted er Tunstugu som ligger på Lesja bygdemuseum. Bygget rommer kafé og utstillingslokaler for museet. I mange sammenhenger er dette bygdas storstue, som blir brukt til bryllup, begravelser, store arrangementer osv.

Kjente personer fra Lesja

Theodor Georg Ziegler (1722-1800), sorenskriver og mineralog
Jens Holmboe (1752–1804), fogd i Senjen og Tromsø fogderi
Christen Pram (1756-1821), embetsmann, dikter og forfatter
Lars Moen (1885-1964), stortingsrepresentant (Ap) 1928-1957, statsråd
Sigurd Einbu (1866-1946], lærer og astronom
Ansgar Torvik (1925-2019), professor (medisin) ved UiO
Asgeir Brekke (f. 1942), professor (fysikk) ved UiT 
Astrid Brekken (f. 1943), sosiolog og programleder (NRK)
Egil Ulateig (f. 1946), journalist, forfatter
Lars Berger (f. 1979), skiskytter
Tora Berger (f. 1981), skiskytter

Vennskapskommuner
Lesja kommune inngikk den 29. september 2006 en vennskapsavtale med Marijampolė kommune i Litauen.

Lydopptak av dialekt fra Lesja

Se også
Lesja-saken

Referanser

Litteratur

Eksterne lenker
 Lesja kommune - hjemmeside 
 Lejsa - Store norske leksikon
 Kommunefakta Lesja (Innlandet) - Statistisk sentralbyrå 
 Informasjon om Gudbrandsdalen
 Lesja bygdemuseum
 Villreinfangsten som verdensarv
Lom

Lom i Gudbrandsdalen er en kommune i Innlandet fylke. Den grenser i nordvest til Skjåk, i nord til Lesja, i øst og sørøst til Vågå, i sør til Vang og i sørvest til Luster i Vestland fylke. Navnet kommer av sletteområdet Loar ved det som i dag heter Lom stavkirke.

Sju av Norges ti høyeste fjell ligger i Lom, deriblant det aller høyeste, Galdhøpiggen.

Lom sitt kommunevåpen forsetiller tre skjeltrekor, vannspader, som ble brukt i vanningsanlegg i landbruket.

Geografi

Kommunesenteret Fossbergom er et moderne bygdesenter der de fleste har sitt arbeid i reiseliv, handel og servicenæringer. Andre bosetningssentre i kommunen er Garmo og Bøverdalen. Riksvei 15 går gjennom kommunen, og fylkesvei 55 over Sognefjellet starter på Fossbergom.

De høyeste fjelltoppene i Norge, Galdhøpiggen og Glittertinden, finnes her, og mer enn halvparten av Jotunheimen nasjonalpark ligger i Lom.

Klima

Lom har innlandsklima med svært lite nedbør, kalde vintre, varme somre og betydelige forskjeller mellom dag- og nattetemperaturen i sommerhalvåret. Høyfjellsområdene har alpint klima. Grensen for permafrost ligger på ca. 1450 moh. Normalverdier for perioden 1961−1990 er gitt i tabellen nedenfor.

Severdigheter
 Jonssonstugu
 Lomseggje
 Glittertinden
 Galdhøpiggen
 Vassvaglen
 Norsk Fjellmuseum
 Lom stavkyrkje
 Presthaugen
 Hamsunstugu
 Steinsenteret
 Bakeriet i Lom
 Sognefjellsvegen
 Sagasøylen

Politikk

Kommunestyrevalget 2019

Kommunestyrevalget 2015

Kjente lomverer
Bendix de Fine (1696–1745), amtmann og geograf
Peter Andreas Cappelen (1756-1800), sogneprest og Grønlandsmisjonær
Johan Storm (1836–1920), filolog
Richard Andvord (1839–1913), forretningsmann
Knut Hamsun (1859–1952), forfatter
Gustav Wentzel (1859-1927), maler, eide Furuheim
Sigurd Halling ((1866-1938), skolemann, grunnlegger av Halling skole i Oslo
Kitty Wentzel (1868-1961), journalist og skribent, eide Haukdalen
Gjendine Slålien (1871-1972), Edvard Grieg-inspirator
Olav Aukrust (1883–1929), lyriker
Jørgine Boomer (1887-1971), eier av Waldorf Astoria, New York City
Sparre Olsen (1903-1984), komponist
Tor Jonsson (1916–1951), lyriker
Hans W. Brimi (1917-1998), folkemusiker
Tor Aukrust (1921-2007), teolog og forfatter
Vera Henriksen (1927-2016), forfatter
Håkon Wiker (1927-2016), statsadvokat, generaladvokat for Forsvaret, lagdommer
Bjørn Odde (1939-2020), folkemusiker
Kristine Rusten (1940-2003), stortingsrepresentant (Ap), 1977-1985
Anstein Gjengedal (f. 1944), politimester i Oslo 2000-2012
Håvard Endre Holm (1946-2017), sjef for Statens forurensningstilsyn (SFT) 1996-2007
Brynhild Synstnes (f. 1971), langdistanseløper

Referanser

Eksterne lenker
 
  Lom - Store norske leksikon
 Lom kommune. Oppland - Allkunne, levande leksikon
 Kommunefakta Lom (innlandet) - Statistisk sentralbyrå
 Informasjon om Gudbrandsdalen
Sel (kommune)

Sel er en kommune i Innlandet fylke, nord i Gudbrandsdalen. Den grenser i nord til Dovre og Folldal, i nordøst til (2,4 km felles grense) Sør-Fron, i øst og sør til Nord-Fron, og i vest til Vågå. Kommunen har fire tettsteder: Kommunesenteret Otta, Nord-Sel, Dale, Bjølstadmo og Sandbumoen. Den er også inngangsporten til noen av de mest kjente fjellområdene i Norge, blant annet Rondane. 

Navnet på kommunen uttales Sell, med kort e, og kommer av gammelnorsk Sil, som betyr «stillerennende vann (i elv eller bekk)», trolig først brukt som gårdsnavn.

Kommunevåpenet viser «kvinne i gull på blå bunn» og symboliserer Pillarguri.

Geografi

Klima
Sel har innlandsklima med lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

Politikk

Kommunestyrevalget 2019

Kommunestyrevalget 2015

Tusenårssted
Kommunens tusenårssted er Stasjonsparken. Kommunen plantet et tusenårstre, en lerk, i parken.

Historie
Sel og Heidal kommuner ble slått sammen til en storkommune i 1965.

Før regionreformen i 2020 lå Sel i Oppland fylke.

Utdanningsinstitusjoner
 Nord-Gudbrandsdal vidaregåande skule, avdeling Otta
 OPUS - Opplæringssenteret for Nord-Gudbrandsdal
 NVU - Nettverksuniversitetet

Severdigheter

 Rafting i Sjoa
 Jørundgard Middelaldersenter
 Reiret
 Kvitskriuprestan – sandpyramider

Sortert etter omsetning.

Pengebruk
Sel kommune er den kommunen i Gudbrandsdalen inkl. Lillehammer, som brukte minst penger på skole i 2007. Sel brukte 78 168 kroner pr. elev. Lesja brukte mest med 101 782 kroner pr. elev.

Referanser

Eksterne lenker 
 Sel kommune - hjemmeside 
 Sel - Store norske leksikon 
 Kommunefakta Sel (Innlandet) - Statistisk sentralbyrå 
 Lokale historier fra Sel - selhistorie.no 
 Webside til Otta kulturhus
Vestre Slidre

Vestre Slidre er en kommune i Innlandet. Den grenser i nordvest til Vang, i nordøst til Øystre Slidre, i øst til Nord-Aurdal og i sørvest Hemsedal.

Kommunen ligger i Valdres i det sentrale Sør-Norge, mellom Hallingdal og Gudbrandsdalen.

Areal og befolkning
Vestre Slidre kommune er en av de seks Valdres-kommunene i Innlandet fylke. Slidrefjorden og Strandefjorden, som er en del av Begnavassdraget, deler kommunen i to. På østsida stiger terrenget opp mot de høyeste barskogkledde områda i Norge. I vest går dalsidene over i slakke og vide fjellvidder med store sammenhengende stølsområder der en ennå finner aktiv stølsdrift. Lengst mot vest nær grensa til Hemsedal finner en fjelltopper på over 1600 meter.

Kommunen har ca. 2 200 innbyggere fordelt på 464 km² . De aller fleste er bosatt langs vassdraget og E16 som går gjennom kommunen. Kommunen har tre tettsteder: kommunesenteret Slidre, handelssenteret Røn/Fosheim og bygdesenteret Lomen. Kommunen har også et satsingsområde for reiseliv på Vaset.

Historie
Mye er kjent om disse bygdene fra sagatiden, og før den tid også. Av de mest dominerende minnene som fortsatt påtreffes er Einangsteinen fra år 300.

Fra sagaene kan en lese at Harald Hårfagre var den første konge (872 – 930) av Norge. I 866 gikk han til den første av en serie kriger mot små kongeriker. Senere i 872, etter å ha vunnet slaget i Hafrsfjord nær Stavanger, ble han konge av hele landet.

Snorre Sturlason forteller i Heimskringla at Hellig Olav i 1023 kom uten varsel fra Sogn. Dette var under hans kristningsferd i Norge. I Valdres var bøndene uforberedt og han klarte å ta alle båtene deres. Bøndene gikk likevel hardt mot Hellig Olav og ville ikke gi seg. Da snudde Olav og sa at han ville dømme i saker mellom dem. På kvelden for hærmennene til Olav rundt i bygdene og tente på gårdene. Det splitta bondehæren og de kom tilbake og sa de ville ta kristendommen. Det er uklart om dette skjedde ved Vangsmjøse eller ved Slidrefjorden.

Det ble i 2000 funnet samiske gammetufter ved Rennsennvatnet og dette er det sørligste funnet av samiske bosetninger. Disse ble utredet i 2006. I alt er det tre gammer og en flyttstein med tre skålgroper på det fredete feltet. I september 2009 skal feltet graves ut av Kulturhistorisk museum.

Politikk

Kommunestyrevalget 2019

Kommunestyrevalget 2015

Severdigheter

Kjente personer 
 Olav Moe (1872-1967), spelemann
 Arne Bergsgård (1886-1954), historiker og professor
 Ola Bøe (1910-1986), spelemann
 Knut Hauge (1911-1999), forfatter 
 Torstein Eckhoff (1916-1993), jurist, professor ved UiO
 Tias Eckhoff (1926-2016), keramiker og industridesigner
 Åge Hovengen (1927-2018), politiker (Ap)

Referanser

Eksterne lenker
 Kultur i Vestre Slidre på kart fra Kulturnett.no
 Vestre Slidre Historielag
 Lokale historier/Lokalhistorie fra Vestre Slidre